|  |
| --- |
| Jens Peter Stigsgaard NissenVonsmosevej 126100 Haderslev |

# **Afgørelse efter revurdering af miljøgodkendelse for husdyrbruget på Elsager 27, 6100 Haderslev**

Miljøgodkendelsen af 3. oktober 2007 for husdyrbruget på Elsager 27, 6100 Haderslev er blevet revurderet med hjemmel i Husdyrgodkendelsesbekendtgørelsens[[1]](#endnote-1) § 39, stk. 1

Afgørelse

Revurderingen har resulteret i, at der ikke er fundet behov for at skærpe vilkårene i den oprindelige godkendelse.

Haderslev Kommune vil dog gøre opmærksom på, at inden den 21. februar 2021 skal udarbejdes et miljøledelsessystem jf. § 42, stk 4 bekendtgørelsen1. Vejledning og skabelon til miljøledelsessystemet kan findes på Miljøstyrelsens hjemmeside: <https://mst.dk/erhverv/landbrug/miljoetilsyn/miljoeledelse-for-husdyrbrug/>

Vurdering

Haderslev Kommune har oprettet et revurderingsskema i Miljøstyrelsens portal [www.husdyrgodkendelse.dk](http://www.husdyrgodkendelse.dk). Skemaet har ID nr. 206005 og er vedlagt denne afgørelse.

Ved hjælp af skemaets beregningsmodul er ammoniakemissionen fra produktionen beregnet. På baggrund af disse beregninger er det vurderet at produktionen lever op til kravet om BAT jf. bekendtgørelsens1 § 24 og kravene til deposition af ammoniak jf. §§ 25 og 26 i samme bekendtgørelse.

Endvidere er hensynet til at anvende den bedste tilgængelige teknik for at forebygge og begrænse forurening undersøgt på baggrund af de oplysninger som Haderslev Kommune modtog i forbindelse med behandlingen af tillægget til miljøgodkendelsen, som blev givet i januar 2018. Disse oplysninger ligger også til grund for vurderingen af om husdyrbruget:

* udnytter energi og råvarer effektivt
* om særligt skadelige- eller betænkelige stoffer kan substitueres med mindre skadelige- eller betænkelige stoffer
* har optimeret produktionsprocesserne i det omfang det er muligt
* at affaldshirakiet iagttages
* at der, i det omfang forureningen ikke kan undgås, er anvendt bedste tilgængelige rensningsteknik
* er truffet de nødvendige foranstaltninger med henblik på at forebygge uheld og begrænse konsekvenserne heraf

Offentlighedsprocedure

Forud for revurderingen har Haderslev Kommune foretaget offentlig annoncering på kommunens hjemmeside den 5. juli 2018 med en frist den 20. juli 2018 til at komme med bemærkninger til revurderingen og/eller rekvirere udkastet til revurderingen.

Derer ikke kommet bemærkninger

Godkendelsesindehaveren er blevet kontaktet og der er fremsendt et oplæg om de foreløbige overvejelser forud for revurderingen.

Klage

Det er muligt at klage over kommunens afgørelse. Klagefristen udløber fire uger efter offentliggørelsen - det vil sige senest torsdag den 13. september 2018.

Følgende kan klage:

Ansøger, miljø- og fødevareministeren, Styrelsen for patientsikkerhed samt enhver, der har en individuel, væsentlig interesse i sagens udfald. Desuden kan visse organisationer, som angivet i §§ 85-87 i Husdyrbrugloven, klage.

Hvis du ønsker at klage over denne afgørelse, skal du klage til Natur- og Miljøklagenævnet. Du klager via Klageportalen, som du finder via [www.nmkn.dk](http://www.nmkn.dk), [www.borger.dk](http://www.borger.dk) eller [www.virk.dk](http://www.virk.dk). Du logger på klageportalen med NEM-ID. Klagen sendes gennem Klageportalen til den myndighed, der har truffet afgørelsen.

Miljø– og Fødevareklagenævnet skal som udgangspunkt afvise en klage, der ikke kommer ind gennem Klageportalen, med mindre der er særlige grunde til det. Hvis du ønsker at blive fritaget for at bruge Klageportalen, så skal du sende en begrundet anmodning til Haderslev Kommune sammen med din klage. Hvis du er fritaget for at bruge digital post, så bedes du oplyse dette i din anmodning. Haderslev Kommune sender din anmodning til Miljø– og Fødevareklagenævnet, som træffer afgørelse om, hvorvidt din anmodning kan imødekommes.

Når du klager, skal du betale et gebyr på 900 kr. for borgere og 1.800 kr. for virksomheder, organisationer og offentlige myndigheder (2016-niveau – gebyrerne indeksreguleres den 1. januar hvert år). En klage er indgivet, når den er tilgængelig for myndigheden i Klageportalen, og du har indbetalt gebyr for klagen.

Denne afgørelse kan også indbringes for domstolene, jævnfør Husdyrbruglovens § 90. Det skal ske indenfor seks måneder efter offentliggørelsen.

Tidspunkt for næste revurdering

Godkendelsen skal revurderes hvert 10. år jf. § 39, stk. 3 i bekendtgørelsen1. Heraf følger at nærværende godkendelse skal revurderes inden den 16. august 2028.

Venlig hilsen

Maria Katja Jensen

Miljømedarbejder

1. BEK nr 1380 af 30/11/2017 Bekendtgørelse om godkendelse og tilladelse m.v. af husdyrbrug [↑](#endnote-ref-1)